דניאל וויפן

דניאל וויפן (באנגלית: Daniel Wiffen; נולד ב-14 ביולי 2001) הוא שחיין אירי, האלוף האולימפי (פריז 2024), אלוף העולם (דוחה 2024), שיאן עולם בבריכת 25 מטר ושיאן אירופה במשחה ל-800 מטר חופשי. זוכה מדליית ארד אולימפית (פריז 2024), אלוף עולם (דוחה 2024) ושיאן אירופה במשחה ל-1500 מטר חופשי.

== ביוגרפיה ==
ויפן נולד בלידס שבאנגליה ועבר למאגרלין שבצפון אירלנד בגיל שנתיים. בית המשפחה קרוב לגבול מחוז דאון אך היה במחוז ארמה.<ref></ref> בעל אזרחות בריטית ואירית כאחד, הוא מייצג את אירלנד ברמה האולימפית, העולמית והאירופית, ואת צפון אירלנד במשחקי חבר העמים.

אחיו התאום של דניאל, נתן, אף שחיין מצטיין, מקום רביעי במשחה ל-1500 מטר באליפות אירופה 2024.<ref></ref> כילד בן 10, וויפן השתתף בסדרה משחקי הכס כאשר שימש כשחקן משנה בפרק החתונה האדומה יחד עם אחותו ואחיו. וויפן למד באוניברסיטת לובורו.<ref></ref>

===2021===
באולימפיאדת טוקיו שנערכה בשנת 2021 הוא סיים במקום 14 במשחה ל-800 מטר חופשי בשיא לאומי חדש של 7:51.65 דקות ובמקום 20 במשחה ל-1500 מטר חופשי בשיא לאומי חדש נוסף של 15:07.69 דקות.

===2022===
באליפות העולם שנערכה בבודפשט, הונגריה ביוני 2022 הוא סיים במקום שמיני במשחה ל-800 מטר חופשי בתוצאה של 7:50.63 דקות. בשלב המוקדמות הוא קבע שיא לאומי חדש של 7:46.32 דקות ועלה חמישי למשחה הגמר ובמקום תשיעי במשחה ל-1500 מטר חופשי בשיא לאומי חדש של 14:57.66 דקות.

במשחקי חבר העמים שנערכו בברמינגהאם, אנגליה בתחילת אוגוסט הוא זכה במדליית כסף במשחה ל-1500 מטר חופשי בשיא לאומי חדש של 14:51.79 דקות, אחרי סמואל שורט מאוסטרליה (14:48.54 דקות). נוסף לכך, סיים במקום רביעי במשחה ל-400 מטר חופשי בשיא לאומי חדש של 3:46.62 דקות.

===2023===
באליפות העולם שנערכה בפוקואוקה, יפן ביולי 2023 הוא סיים פעמיים במקום רביעי, במשחה ל-800 מטר חופשי בשיא אירופה חדש של 7:39.19 דקות ובמשחה ל-1500 מטר חופשי בתוצאה של 14:43.01 דקות.

====שיאן עולם (בריכת 25 מטר)====
באליפות אירופה בבריכת 25 מטר שנערכה באוטופן, רומניה בדצמבר אותה שנה הוא זכה ב-3 מדליות זהב, במשחה ל-400 מטר חופשי בתוצאה של 3:35.47 דקות, לפני דנס רפשיס מליטא (3:37.80 דקות) ולוקה הנבו מבלגיה (3:37.91 דקות), במשחה ל-800 מטר חופשי בשיא עולם חדש של 7:20.46 דקות, לפני דוד אוברי מצרפת (7:30.32 דקות) ומיכאילו רומנצ'וק מאוקראינה (7:31.20 דקות), שיפור לשיא העולם הוותיק בן 15 השנים של גרנט האקט (7:23.42 דקות) ובמשחה ל-1500 מטר חופשי בשיא אישי חדש של 14:09.11 דקות, לפני דוויד אוברי (14:21.78 דקות) ומיכאילו רומנצ'וק (14:22.18 דקות).

===2024===
====אלוף עולם====
באליפות העולם שנערכה בדוחה, קטר בפברואר 2024 זכה בשתי מדליות זהב במשחה ל-800 מטר חופשי בתוצאה של 7:40.94 דקות, לפני אלייג'ה וינינגטון מאוסטרליה (7:42.95 דקות) וגרגוריו פלטריניירי מאיטליה (7:42.98 דקות) ובמשחה ל-1500 מטר חופשי בתוצאה של 14:34.07 דקות, לפני פלוריאן ולברוק מגרמניה (P14:44.61 דקות) ודוד אוברי מצרפת (14:44.85 דקות). זו היתה הפעם הראשונה בה שחיין מאירלנד זוכה בתואר אלוף עולם.<ref></ref><ref></ref>

====אלוף אולימפי====
באולימפיאדת פריז שנערכה ביולי הוא זכה בשתי מדליות, זהב וארד. מדליית זהב במשחה ל-800 מטר חופשי בשיא אירופה ואולימפי חדש של 7:38.19 דקות, לפני רוברט פינק מארצות הברית (7:38.75 דקות) וגרגוריו פלטריניירי (7:39.38 דקות). מדליית ארד במשחה ל-1500 מטר חופשי בתוצאה של 14:39.63 דקות, אחרי רוברט פינק שקבע שיא עולם חדש של 14:30.67 דקות וגרגוריו פלטריניירי (14:34.55 דקות).

== שיאים אישים ==
===בריכה אולימפית===
* 400 מטר חופשי: 3:44.35 דקות (2023), שיא אירלנד
* 800 מטר חופשי: 7:38.19 דקות (2024), שיא אירופה
* 1500 מטר חופשי: 14:34.91 דקות (2023), שיא אירלנד

===בריכת 25 מטר===
* 400 מטר חופשי: 3:35.47 דקות (2023), שיא אירלנד
* 800 מטר חופשי: 7:20.46 דקות (2023), שיא עולם
* 1500 מטר חופשי: 14:09.11 דקות (2023), שיא אירלנד

== ראו גם ==

* התפתחות שיא העולם במשחה ל-800 מטר חופשי

==קישורים חיצוניים==

==הערות שוליים==

קטגוריה:שחייני חופשי
קטגוריה:שחיינים אירים
קטגוריה:שיאני עולם בשחייה
קטגוריה:אלופי עולם בשחייה
קטגוריה:שחיינים באולימפיאדת טוקיו (2020)
קטגוריה:נושאי דגל אירלנד באולימפיאדה
קטגוריה:אירים שנולדו ב-2001